**Ministru kabineta rīkojuma projekta Grozījumi Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Grozījums Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" (turpmāk – projekts) mērķis ir paredzēt, ka reliģiskās organizācijas var veikt savas reliģiskās pārliecības pamatdarbības |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz likuma "Par ārkārtējo situāciju un izņēmuma stāvokli" 4. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai rūpētos par sabiedrības veselības drošību un mazinātu inficēšanās risku ar Covid-19, ārkārtējās situācijas laikā ir noteikti stingri pulcēšanās ierobežojumi.Saskaņā ar Ministru kabineta 2020.gada 6.decembra rīkojuma Nr.655 “Par ārkārtējās situācijas izsludināšanu” (turpmāk - Rīkojums) 5.5.punktu reliģiskās darbības veikšanas vietas darbu uzsāk ne agrāk kā plkst. 6:00 un beidz ne vēlāk kā plkst. 20:00. Jau no 2020.gada sākuma Latvijas teritorijā darbojošās reliģiskās organizācijas ir apzinīgi un cieņpilni ievērojušas visus valstī esošos ierobežojumus, tādējādi palīdzot cīņā pret Covid-19 izraisīto krīzi. Visas reliģiskās organizācijas sniedz iedzīvotājiem šobrīd ļoti nepieciešamo atbalstu garīgās aprūpes jomā.Tuvojas kristīgajā pasaulē nozīmīgi Kristus Augšāmcelšanās svētki – Lieldienas. Ticīgie Latvijā Lieldienas svinēs laika periodā no 2021.gada 20.marta līdz 2021.gada 2.maijam. Ņemot vērā, šī notikuma nozīmīgumu, atbilstoši reliģiskajām tradīcijā dievkalpojumi Lieldienās tiek noturēti visas dienas un nakts garumā. Šī tradīcija ir pastāvējusi gadsimtiem ilgi, un ir neatņemama ticīgo reliģiskās dzīves, kā arī reliģisko organizāciju pamatdogmas sastāvdaļa.Ievērojot minēto, lai arī šajos sarežģītajos apstākļos, nodrošinātu ticīgajiem iespēju atbilstoši savām reliģiskajām tradīcijām, kaut arī ierobežoti, bet piedalīties reliģiskās organizācijas pamatrituālos, nepieciešams paredzēt sekojošus izņēmumus attiecībā uz darba laiku. No 2021.gada 20.marta līdz 2021.gada 23.martam reliģiskās darbības veikšanas vietās darbu uzsākt no plkst. 5:30, dievturu Lieldienu svinību vajadzībām. Reliģiskās darbības veikšanas vietās 2021.gada 27.martā un 28. martā darbu beigt līdz plkst.24:00, jo tad tiek svinēti Pesah svētki, kas ir pielīdzināmi Lieldienām, tādēļ, arī šajos datumos jāparedz, ka reliģiskās darbības vietas strādā līdz plkst.24:00. Naktī no 2021.gada 3.aprīļa uz 4.aprīli reliģiskās darbības veikšanas vietās darbu beigt līdz plkst.01:00, savukārt 2021.gada 24.aprīlī - līdz plkst.22:00. Vienlaikus, gadījumā, ja ārkārtējā situācija tiks pagarināta, izņēmumi attiecībā uz reliģisko darbību vietu darba laiku būs nepieciešami 2021.gada 1. un 2.maijā, kad Lieldienas svinēs pareizticīgie Latvijas iedzīvotāji. Uzsveram, ka liela daļa dievkalpojumu tiks translēti tiešsaistē, tādējādi, ievērojot valstī noteiktos epidemioloģiskās drošības pasākumus, vienlaikus, dievkalpojuma tiešraide, nevis ieraksts citā laikā ir ļoti būtisks aspekts reliģijas brīvības tiesību nodrošināšanai.Tāpat uzsverams, ka krīzes laikā iedzīvotājiem it īpaši nepieciešams atbalsts un garīgā palīdzība, ko sniedz reliģiskās organizācijas. Turklāt arī Ziemassvētkos, kad, visas pasaules kristieši svinēja Jēzus Kristus dzimšanas svētkus, ievērojot ar Rīkojumu valstī izsludināto ārkārtējo situāciju, kas paredzēja būtiskus ierobežojumus, reliģiskās darbības veikšanas vietās darbības laiks tika pagarināts. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

Gavrilova 6704613

Aleksandra.Gavrilova@tm.gov.lv